b'\n_START_ARTICLE_\nNemiri v Tibetu 2008\n_START_PARAGRAPH_\nNemiri v Tibetu 2008 so se pri\xc4\x8deli 10. marca 2008, ob 49. obletnici izgube neodvisnosti Tibeta in umiku mladoletnega Dalaj Lame v Indijo. Nemiri so se pri\xc4\x8deli z demonstracijo menihov na obmo\xc4\x8dju Lhase v ve\xc4\x8djem samostanu S\xc3\xaara. Kitajska okupacijska policija je posredovala tudi v samostanih Dregung in Gandan ter pretepla, po\xc5\xa1kodovala in verjetno ubila ve\xc4\x8dje \xc5\xa1tevilo menihov in civilistov. Policija to lahko po\xc4\x8dne, ker status Tibeta mednarodno pravno ni re\xc5\xa1en.'